title: Gatsby teykasik (suterot)
text: Inkenaf koe Long Island, Nick Carraway va kulaf vegungik toz skedar, va Jay Gatsby arientik dis va etrakedaf abdiugal ke dan tapedafa jora va varaf moavukaf jotikeem ke New York jekud. In va pestakafa piza empayasa va Gatsby is tulokaliasa va inafa akeoyera dimtadler. Kan pufafa is solumafa puda ke pwadesik, Fitzgerald va moraxantaf mivkulik tixolon kopakoar ise va zivolafa udutaca ke amerikaf ontinaselt ranker, i ke selt ke dan beksa ta ilikatcura va warzaf pisik pakon flid.